b'\n_START_ARTICLE_\nObernberg am Brenner\n_START_SECTION_\nGeograafia\n_START_PARAGRAPH_\nObernberg am Brenner paikneb umbes 30 km Innsbruckist l\xc3\xb5unas samanimelises orus, mis v\xc3\xa4ljub Wipptali l\xc3\xa4\xc3\xa4nek\xc3\xbcljelt Gries am Brenneri juures. Org l\xc3\xb5peb Schwarze Wandi massiivi ja Tribolaumi grupiga. Populaarset Obernberger Seed k\xc3\xbclastavad turistid. Obernberger Seebach voolab l\xc3\xa4bi k\xc3\xbcla ja annab Obernbergile joogivee.\n_START_SECTION_\nAsundused\n_START_PARAGRAPH_\nAu\xc3\x9ferthal, Eben, Frade, Gereit, Leite, Innerthal.\n_START_SECTION_\nJuured\n_START_PARAGRAPH_\nOrg oli asustatud juba pronksiajast saati ja seda kasutati karjamaana. Roomlased okupeerisid paiga aastal 15 eKr. Hiljem avati kulla, h\xc3\xb5beda, vase ja plii kaevandused, mis tegutsesid 16. sajandini, ja neid omasid Brixeni piiskopid 1490. aastani, mil need l\xc3\xa4ksid Tirooli v\xc3\xbcrstkonnale. 1238. aasta dokumendis on nimi "Padreins", samas "Obernbergi" mainitakse esmakordselt umbes 1300. aastal, senini oli seda kutsutud "Vinaders". Naaberk\xc3\xbclad Wippatalis, nagu St. Leonhard, St. Jodok ja Gries am Brenner, kasutasid m\xc3\xa4et\xc3\xb6\xc3\xb6stuse arengut, kuna nende territooriumitel olid valukojad ja laod. Umbes 1560. aasta paiku tekkis v\xc3\xa4\xc3\xa4rismetallide import uuest maailmast, kaevandused ja laod suleti. P\xc3\xbchale Nikolausele p\xc3\xbchendatud kaevurite poolt ehitatud romaani stiilis kabelit mainitakse 1339. aasta dokumendis. 15. sajandil rahvaarvu kasvades kabelit laiendati ning ehitati gooti stiilis koor. 1758. aastani s\xc3\xb5ltus kabel Matrei am Brennerist, siis sai oma kuraatori ja samasse kohta ehitati Franz de Paula Penzi juhtimisel uus barokkstiilis kirik. 1891. aastal \xc3\xbclendati paik kihelkonnaks.'